alexandrainst/scandi-wiki huggingface dataset:
Sotrasambandet

Sotrasambandet er et planlagt veiprosjekt fra Sotra til Bergen Vest.

Prosjektet inneholder bro mellom Sotra og Bergen, i tillegg til forbedret vei og forlengelse av motorveien fra Kolltveit på Sotra til Loddefjord i Bergen, med muligheter for bybane fra Straume til Bergen sentrum. Broen skal ha fire felt og skal ligge sør for den eksisterende Sotrabroen. Tidligere var det snakk om en undersjøisk tunnel.

Prosjektet har vært omdiskutert. Lokalbefolkningen ønsket tidlig en undersjøisk tunnel for å spare boligområdene både på sotrasiden og bergenssiden for den trafikkveksten som er ventet de kommende årene i takt med byutviklingen på Straume, samt veksten i folketallet på Sotra. Dagens sotrabro har per 2009 et ÅDT på om lag 26 000,mot et forventet ÅDT på 35 000 i 2030. Alternativet med tunnel ble senere forkastet av Statens vegvesen og samferdselsdepartementet, til tross for protester hos befolkningen i nærmiljøet. Bergen kommune har ønsket at planområdet for sotrasambandet utvides til å inkludere strekningen mellom Storavatnet og Liavatnet i Bergen kommune, for å se utbyggingen av sotrasambandet i sammenheng med det eksisterende veinettet i Bergen, og for å forhindre at området rundt Storavatnet utvikles til en trafikkmaskin tilsvarende hva Nygårdstangen i Bergen er i dag. Så mange som 29 boliger og 11 fritidseiendommer må rives for å få bygget veien. Fire av disse ligger på Sotra,  resten på bergenssiden.

Fakta 

 Hensikt: Det skal utvikles et fastlandssamband mellom Sotra og Bergen som sikrer langsiktige, gode og trygge kommunikasjoner for alle trafikkantgrupper og som legger grunnlag for videre vekst og regional utvikling.
 Vei: 
 Fase: Planfase
 Kommuner: Øygarden, Bergen
 Fylke: Vestland
 Finansiering: Stat, Bompenger
 Nasjonal transportplan: byggestart hausten 2021
 Bevilgning: 10,00 milliarder kroner
Gang og sykkelvei: 3 meter bredt

Referanser 

Veier i Vestland
Veitunneler i Vestland
Veibroer i Vestland
Undersjøiske tunneler på Vestlandet
Planlagte veiprosjekt på Vestlandet
Toppen Internasjonale Sommermusikkskole

Toppen Internasjononale Sommermusikkskole, eller Toppenkurset, ble startet i 2001. Kursets hovedtilbud er: Symfoniorkester, ungdomsorkester, juniorkester, pianoklasse, orgelklasse, sangklasse og dirigentklasse. Kurset arrangeres av Vefsn Unge Strykere på Vefsn Folkehøgskole i Mosjøen.

Eksterne lenker 
 Offisielt nettsted

Musikkinstitusjoner
Kultur i Nordland
Besteforeldre

Besteforeldre er far og mor til ens egen far eller mor; henholdsvis bestefar eller bestemor. 

Faren og moren til en persons far er henholdsvis farfar og farmor. Faren og moren til en persons mor er henholdsvis morfar og mormor. En person har fire besteforeldre, biologisk sett, men nye familiekonstellasjoner og gjengifte kan lett utvide antallet.

Oldeforeldre 
Oldeforeldre er foreldrene til en persons besteforeldre; henholdsvis oldefar og oldemor. En person har åtte oldeforeldre.

Tippoldeforeldre er foreldrene til en persons oldeforeldre, henholdsvis tippoldefar og tippoldemor. En person har 16 tippoldeforeldre.

Se også 
 Mormor
 Ane
 Familie

Familie

la:Avus
ms:Kumpulan Grand
nl:Grootvader
nds-nl:Opa
Tromstun skole

Tromstun skole, tidligere Tromstun ungdomsskole, er en ungdomsskole i bydelen Tomasjord i Tromsø. Den opprinnelige skolebygningen ble bygget i 1968, og ble revet etter 45 års drift. Etter planer om restaurering viste det seg at bygget ikke holdt mål i forhold til nye forskrifter, noe som ville gjøre restaureringen like dyr som nybygg. Derfor ble det avgjort at ny skole skulle bygges og der ble avsatt 230 millioner kroner til prosjektet. 

I perioden mellom april 2009 og oktober 2011 ble det opprinnelige skolebygget revet, og en moderne ungdomsskole med et areal på om lag ni tusen kvadratmeter ble reist. I byggeperioden ble undervisningen lagt til lokaler  ved Sommerlyst skole på Tromsøya. Skolen har en kapasitet på 540 elever. Tromstun skole oppnådde en andreplass i NRKs spørrekonkurranse Klassequizen i 2021.

Referanser

Eksterne lenker 
 

Skoler i Tromsø
Ungdomsskoler i Troms og Finnmark
Psychopathia sexualis

Psychopathia sexualis av Richard von Krafft-Ebing utkom første gang i 1886 og er hans mest kjente verk. 

Krafft-Ebing var psykiater og rettsmedisiner. I sitt verk beskriver han seksuelle avvik og perversjoner ved hjelp av eksempeltilfeller og kategoriserer dem under nye begrep som masochisme og sadisme. Av forsiktighetshensyn skrev han de delene av teksten som kunne bli oppfattet som spesielt støtende på latin.

Etter flere gangers revidering, og med innarbeidelse av flere studier av tilfeller, kom verket ut i sin 12. utgave ett år etter forfatterens død i 1903. Det ble oversatt til sju språk. Etter flere revisjoner kom verket i sin 17. tyske utgave i 1924.

Krafft-Ebing skriver i sitt forord til 12. utgave «Den store suksessen hos bokhandlerne er vel det beste beviset på at det også finnes talløse ulykkelige som søker og finner trøst for skremmende åpenbaringer av sitt eget seksualliv i bøker som ellers bare er viet vitenskapens menn.»

 Litteratur 
Richard von Krafft-Ebing: Psychopathia sexualis.'' Nytt opplag 1997, Matthes & Seitz Berlin, ISBN 3-88221-351-5.

Medisinsk litteratur
Seksualitet
Mjøsvang Hotell

Mjøsvang Hotell var et hotell i Vang i Valdres, beliggende inntil E16. Hotellet stengte i 2008. Hotellbygningen brant ned 14. april 2009.

Hoteller i Innlandet
Samferdsel i Vang i Valdres
Hendelser i 2009
Byggverk i Vang
Næringsliv i Vang
Vangs historie
Edgar Froese

Edgar Wilmar Froese (født 6. juni 1944 i Tilsit, Øst-Preussen, død 20. januar 2015 i Wien) var en tysk pionér innen elektronisk musikk, best kjent som en av grunnleggerne av bandet Tangerine Dream.

Etter tidlig å ha vist kunstneriske evner begynte Froese studier i maleri og skulptur ved kunstakademiet i Vest-Berlin. I 1965 dannet han et band kalt The Ones, som spilte standardlåter innen rock og R&B. Da de spilte i Spania ble The Ones invitert til å opptre i Salvador Dalís villa i Cadaqués. Møtet med Dalí hadde stor innflytelse på Froese, og inspirerte han til å forfølge mere eksperimentelle musikalske retninger. The Ones ble oppløst i 1967, etter å ha utgitt kun én singel («Lady Greengrass» / «Love of Mine»).

Etter at han vendte tilbake til Berlin begynte Froese å rekruttere musikere for freerock-bandet som skulle bli til Tangerine Dream.

Soloalbumet hans fra 1975, Epsilon in Malaysian Pale, er på Pitchfork sin liste over de 50 beste ambient albumene, The 50 Best Ambient Albums of All Time.

Solo-diskografi 
 Aqua (1974) utgitt i to versjoner forskjellig redigering og sangrekkefølge, begge i 1974
 Epsilon in Malaysian Pale (1975) også utgitt som Ypsilon in Malaysian Pale
 Macula Transfer (1976)
 Ages (1978) note: CD-utgaven mangler et spor, for å få plass til dette dobbeltalbumet på én CD
 Stuntman (1979)
 Electronic Dreams (ca. 1980) samlealbum
 Solo 1974 – 1979 (1981) samlealbum som inkluderer enkelte remikser og et nytt spor med samme tittel som et tidligere stykke, oppgitt som en nyinnspilling, men fullstendig forskjellig.
 Kamikaze 1989 (1982) soundtrack for den tyske filmen med Rainer Werner Fassbinder i hovedrollen (1982)
 Pinnacles (1983)
 Beyond the Storm (1995) dobbel-CD semi-samlealbum med nye og remiksede spor
 Introduction to the Ambient Highway (2003) sampler-samlealbum utgitt før serien
 Ambient Highway, Vol. 1 (2003) semi-samlealbum med nye og remiksede spor
 Ambient Highway, Vol. 2 (2003) semi-samlealbum med nye og remiksede spor
 Ambient Highway, Vol. 3 (2003) semi-samlealbum med nye og remiksede spor
 Ambient Highway, Vol. 4 (2003) semi-samlealbum med nye og remiksede spor
 Dalinetopia (2004)
 Ages (2004) delvis gjeninnspilt, remikset versjon av albumet fra 1978, et spor fra originalen utelatt, men ikke det samme som  tidligere ble utelatt for CD-utgaven
 Epsilon in Malaysian Pale (2004) delvis gjeninnspilt, remikset versjon av albumet fra 1975
 Stuntman (2005) delvis gjeninnspilt, remikset versjon av albumet fra 1979
 Aqua (2005) delvis gjeninnspilt, remikset versjon av albumet fra 1974
 Macula Transfer (2005) delvis gjeninnspilt, remikset versjon av albumet fra 1976
 Pinnacles (2005) delvis gjeninnspilt, remikset versjon av albumet fra 1983, utelater den siste 1/3 av originalen
 Orange Light Years (2005) dobbel-CD-semi-samlealbum med nye og remiksede spor

Referanser

Eksterne lenker 
 
 
 
 
  Edgar Froeses nettsted
  Tangerine Dreams nettsted

Tyske keyboardister
Tyske låtskrivere
Personer fra Sovjetsk
Ambient-artister
Reisadalen

Reisadalen (kvensk: Raisinvankka) er et dalføre i Nordreisa kommune i Nord-Troms. Dalen begynner innerst i Reisafjorden, og går i sørøstlig retning mot den sørvestligste delen av Finnmarksvidda. Gjennom hele dalføret renner Reisaelva, som dalen er oppkalt etter. 

Den nedre delen av dalen er bred og åpen med store jordbruksområder, lyngmoer, og store strekninger med bjørk- og furuskog. Fra Bilto og opp til Imofossen har dalen imidlertid karakter av et trangt gjel med stupbratte sider. Fra øst stuper den 269 meter høye Mollisfossen ned i dalen. I øvre del av Reisadalen ligger Reisa nasjonalpark.

Europavei 6 krysser den nedre delen av dalen ved kommunesenteret Storslett, og fylkesvei 865 følger dalen fra Storslett opp til Bilto.

Referanser

Daler i Troms og Finnmark
Nordreisas geografi
Kulturhistoriske landskap av nasjonal interesse
Trucks

Trucks var et norsk/britisk pop-punk/rocke-band, som var mest kjent for hitten «It's Just Porn Mum». Singelen var en «topp 5»-hit på de norske topplistene og hadde førsteplass i mange andre land.

Medlemmer
Olav Iversen, Vokal/Gitar
Mark Remmington, Gitar
Tor Bjarne Bjelland, Trommer
Steve Ryan, Bass

Album
Juice – utgitt 26. mai 2003

Norske punkband
Britiske musikkgrupper
Band etablert i 2002
2002 i Norge
2002 i Storbritannia
Pop-punkgrupper
Thomas Lehne Olsen

Thomas Lehne Olsen (født 29. juni 1991) er en norsk fotballspiller som spiller for .

Olsen kom til Strømsgodset fra Hamarkameratene den 1. januar 2013. Strømsgodset betalte om lag 500 000 kroner for ham. Olsen hadde spilt i Ham-kam siden sesongoppkjøringen i 2009 da han kom fra Moelven IL. Hans posisjon på banen er angrep, men han kan også spille på midtbanen.

Olsen skrev under en 4 års kontrakt med Lillestrøm sportsklubb den 12. februar 2018, mens både Lillestrøm og Tromsø befant seg på treningsleir i Marbella, Spania.

Karriere

Klubbkarriere 
Olsen ble mot slutten av årsskiftet i 2008 linket til både Hamarkameratene og Stabæk Fotball, men valgte til slutt førstnevnte etter at klubben gav han et tilbud om kontrakt. Han fikk sin seriedebut mot Alta IF den 14. april 2009 og markerte seg med et mål under et minutt etter at han kom inn på banen.

Olsen deltok også under EM-kvalifiseringskampene til Norge U19 mot Spania, Aserbajdsjan og Tyrkia i april 2010, hvor han scoret flere mål og markerte seg såpass at U19-landslagstrener Nils Johan Semb mente at han fikk sitt gjennombrudd i disse kampene. I den påfølgende vårsesongen for HamKam etablerte han seg som fast førstelagsspiller med en sentral rolle i angrepet.

Den 23. oktober 2010 scoret Thomas Lehne Olsen hat-trick mot Lørenskog. Samtidig sikret han opprykk til Adeccoligaen. Han ble med sine 26 mål mestscorende spiller i 2. divisjon, avdeling 4 med fem måls margin.

2011-sesongen var preget av skader og han endte til slutt opp med 8 mål i HamKams retur-sesong i Adeccoligaen. Han scoret også HamKams eneste mål i 1-3 cup-tapet mot Byåsen hjemme på Briskeby og endte opp med totalt 9 mål i løpet av 2011. 

Olsen debuterte for Strømsgodset IF mot Aalesunds FK den 24. mai 2013 på Marienlyst Stadion da han kom inn som innbytter i det 59. minutt. Den 18. desember 2015 meldte han overgang fra Strømsgodset til Tromsø, hvor han skrev under på en treårskontrakt. 

I sin tolvte seriekamp 21. mai 2016 skåret Olsen sitt første mål for klubben, da han satte inn 2-0 målet borte mot Stabæk, i en kamp laget til slutt vant 3-0.

Landslaget 
Den 2. novemeber 2021 ble han tatt ut i sin første landslagstropp for  i kampene mot  (13. november) og  (16. november).

Den 16. november 2021 fikk han sin første landskamp for  mot .

Referanser

Eksterne lenker 
 
 HamKam.no – Spillerbiografien til Thomas Lehne Olsen hos Hamarkameratene
 godset.no – Spillerbiografien til Thomas Lehne Olsen hos Strømsgodset

Norske fotballspillere
Norske landslagsspillere i fotball for herrer
Fotballspillere for Moelven IL
Fotballspillere for HamKam
Fotballspillere for Strømsgodset TF
Fotballspillere for Tromsø IL
Fotballspillere for Lillestrøm SK
Fotballspillere for Shabab Al-Ahli Club
Personer fra Ringsaker kommune
Personer fra Moelv
Peter Flinth

Peter Flinth (født 7. november 1964 i København) er en dansk filmregissør.

Filmografi (utvalg)

Referanser

Eksterne lenker 
  
 Peter Flinth hos Filmdelta.se

Danske regissører
Personer fra København
Pingdu

Pingdu (kinesisk: 平度; pinyin: Píngdù) er et byfylke i Shandong i Folkerepublikken Kina. Det ligger under den subprovinsielle by  Qingdao.

Befolkningen var på  innbyggere i 1999.

Kulturminner
Gamlebyen Jimo (Jimo gucheng yizhi, 即墨故城遗址) og det arkeologiske funnstedet Dongyueshi (Dongyueshi yizhi, 东岳石遗址) med funn fra Yueshikulturen er oppført på listen over kulturminner i Folkerepublikken Kina.

Referanser

Eksterne lenker 
 Lokalregjeringens offisielle hjemmeside 
 Pingdu – Asia Harvest 

Byfylker i Shandong
Administrative enheter i Qingdao
Tongzhou (Nantong)

Tongzhou (kinesisk: 通州区; pinyin: Tōngzhōu Qū) er et bydistrikt i Jiangsu i Folkerepublikken Kina. Det ligger under byprefekturet Nantong.
Frem til 2010 hadde det rang som byfylke.

Befolkningen var  i 1999.

Referanser

Eksterne lenker 
 Lokalregjeringens offisielle hjemmeside  
 Bykart

Byfylker i Jiangsu
Solvang (California)

Solvang er en by i Santa Barbara County i California, USA. Byen Solvang er ett av tettstedene som utgjør Santa Ynez Valley, og den ligger 74 km nordvest for Santa Barbara og 35 km øst for Lompoc. Befolkningen var på 5 332 innbyggere ved folketellingen i 2000.

Solvang ble grunnlagt i 1911 på 36 km² tidligere spansk land av en gruppe danske lærere som reiste vestover for å komme seg unna vinteren i midt-vesten. Byen huser bakerier, restauranter og butikker med en smak av Danmark i California. Arkitekturen til mange av bygningene følger tradisjonell dansk stil. Det finnes en kopi av den kjente statuen Den lille havfrue fra København, og en byste av Hans Christian Andersen. En kopi av Københavns Rundetårn i skala 1:3 ble fullført i 1991 og kan sees i sentrum av Solvang.

Solvang galleri
Fotos fra Solvang, California

Referanser

Eksterne lenker 
 
  
  Solvang Visitors Bureau 

Byer i Santa Barbara County
Bosetninger etablert i 1911
1911 i USA
Byer i California
Bergen Private Gymnas

Bergen Private Gymnas (også kjent som BPG), er en videregående friskole i Bergen sentrum som eies av Metis Education AS.  BPG er en privat videregående skole, men følger offentlige læreplaner. Timetallet hos BPG er det samme som i en offentlig videregående skole, men timeplanen er organisert annerledes. 
BPG deler ikke skoledagen inn i timer, men i to selvstendige arbeidsøkter. Skolen har også leksehjelp to ettermiddager i uken. Skolen holder til i Lars Hilles gate 15.

Utdanningstilbud 
BPG har konsesjon på 525 elever. BPG bruker b.a. læreteknikken problembasert læring og mappervurdering i undervisningen.

Skolen tilbyr følgende utdanningsprogrammer:

Historie
BPG startet opprinnelig opp i 2005 som John Bauergymnaset i Bergen, men da pedagogene kjøpte skolen for å drive den videre som selvstendig skole skiftet skolen navn til Bergen Private Gymnas i 2008. Skolen eies i dag av Metis Education AS, som også eier og driver Metis videregående i Lars Hilles gate 17.

Referanser

Eksterne lenker
 BPGs offisielle nettside
 Bergen byleksikon på nett, om Bergen private gymnas

Videregående skoler i Vestland
Selskaper etablert i 2005
Bergenhus
Utdanningsinstitusjoner etablert i 2005
Bossekop Ungdomslag

Bossekop Ungdomslag (stiftet i 1912) er et idrettslag fra Bossekop i Alta med fotball, håndball, skøyter og ski som hovedaktiviteter.

Laget ble stiftet i 1912 og har et fotballag i 4.divisjon avdeling 24 «Finnmarksserien. Laget har gjennom mange år konkurrert med Alta IF om hvilket lag som er det største i Alta. Bossekop UL har tidligere spilt i 1. divisjon. Etter flere sesonger i 3. divisjon var laget en rask visitt innom 2. divisjon i 2009, men rykket ned igjen og spilte i 3. divisjon frem til de rykket opp igjen i 2012.

Tabell

Skøyter 
Klubbens egne løpere som har fremhevet seg er Jarle Pedersen (OL-deltaker 1980) som var aktiv for Bossekop men senere trener i Fana IL, Bergen som også nylig var landslagstrener (høsten 2009 – våren 2014). Andre løpere som har medaljer i NM på skøyter for klubben er Asle T. Johansen, Frode Bartholdsen og Merete Pettersen.

Laget har vært arrangør av flere NM i hurtigløp på skøyter på Bossekop stadion, som nå heter Nornett stadion.
Senior
Allround-NM på skøyter 1974 for herrer – Mester ble Sten Stensen, Drammens SK.
Allround-NM på skøyter 1999 – Mestere ble Ørjan Tvenge, Brandbu IF og Anne Therese Tveter, IF Fram.
Junior
Sprint-NM på skøyter 1997 – Mestere ble Trond Arne Tørset, Leinstrand IL og Anna Øvergaard, Stange Spk.

Litteratur

Eksterne lenker 
 
 Coop Arena - Nordic Stadiums

Idrettslag i Alta
Idrettslag etablert i 1912
Fotballag i Finnmark
Fotballag etablert i 1912
Skøyteklubber i Finnmark
Artikler i skøytesportprosjektet
Jannie Faurschou

Jannie Faurschou (født 10. juni 1950) er en dansk skuespiller. Hun er utdannet på Skuespillerskolen ved Odense Teater i 1974. 

Hun er kjent fra TV for sin medvirkning i seriene Strandvaskeren (1978) og Hjem til fem (1995–1997).

Priser og utmerkelser 
I 1991 mottok hun Bodilprisen for beste kvinnelige birolle, for sin rolle i filmen Springflod. I 2005 ble hun tildelt Lauritzen-prisen på kr. 100.000.

Familie 
Jannie Faurschou er søster til instruktør og skuespiller Jørn Faurschou, og har tidligere vært gift med Preben Østerfelt.

Filmografi (utvalg) 

 1977 – Pas på ryggen, professor
 1978 –Vinterbørn
 1979 –Johnny Larsen
 1981 –Har du set Alice?
 1981 –Ulvetid
 1983 –Otto er et næsehorn
 1984 –Busters verden
 1989 – Tekno Love
 1990 – Springflod
 1992 – Det skaldede spøgelse
 1992 – Snøvsen
 1993 – Roser & persille
 1995 – Farligt venskab
 1997 – Riget II
 1998 – Albert (film)
 1999 – Den eneste ene
 2002 – Små ulykker
 2006 – Næste skridt

Referanser

Eksterne lenker 
 

Danske skuespillere
Bodilprisen for beste kvinnelige birolle
Personer fra København
Arvid Pettersen

Arvid Pettersen (født 19. april 1970 i Drammen) er en norsk pianist, sanger,komponist og forfatter. 

Arvid Pettersen vokste opp i Åros i Røyken. Hans musikalske praksis begynte tidlig i den lokale frimenigheten i bygda. Siden har han skrevet ca. 300 sanger, hatt over 3000 konsertfremføringer og andre musikalske oppdrag i 20 land. Arvid har jobbet sammen med artister som , Carola Häggkvist, Inger Lise Rypdal, Christian Ingebrigtsen, Knut Anders Sørum, Frøydis Grorud, , Solveig Leithaug og Arild Stav. Artisten har utgitt 10 musikkalbum i samarbeid med , Abraham Laboriel, , Alex Acuña, Justo Almario, Jonny Sjo, , , Thomas Gallatin, , Kjetil Steensnæs, Jorge Cid, Lene-Marie Helland, Tarjei Nysted, Torjus Vierli.  og Børge Petersen-Øverleir.

Albumet, "Give Thanks" er innspilt i  i Los Angeles av .  

Artisten har fremført sine sanger i Europaparlamentet, i Parlamentspalasset, i kirker og konsertsaler, for politilere, næringslivsledere, religiøse ledere og medlemmer av ulike kongefamilier bl.a. i Romania, Makedonia og Belgia. Samtidig har han hatt konserter i fengsler, på suppekjøkken, sykehjem og barnehjem. Arvid Pettersens musikk beveger seg i ulike musikalske landskap, men kjennetegnet av et akustisk preg,  med tekster som fokuserer på håp og tro. Han er også  engasjert i nødhjelpsarbeid, bl.a. som internasjonal ambassadør for . 

I April 2020 ga han ut boken "Når sant skal synges - Tanker om musikk og tro".  

www.arvidpettersen.net

Diskografi 
 Det nye huset (1997) 
 How Great Thou Art (2000)
 Tid med deg (2002) https://open.spotify.com/album/27zN3QTX1pIXxuAQTLLIgJ
 Navnet Jesus Blekner Aldri (2004)
 Follow (2006) https://open.spotify.com/album/3LyIypo0GGNhD0PLdmqvfi
 En dag til (2008) https://open.spotify.com/album/3vZIbAKvH0aBViOjlzPtKC
 Kom til måltid (2011) https://open.spotify.com/album/7vEEtDI1LA7COjJzwEdGFG
 Stor er din trofasthet (2013) https://open.spotify.com/playlist/0bRKcK6kb3x8GzQ6t9SaxI
 Det eldgamle kors (2017) https://open.spotify.com/album/7ML6ttUXN1Nn7pCByFtYiG
Give Thanks (2018) https://open.spotify.com/album/5nXCAmkYcV3ASD52htGcie
Livets Seilas (2021)

Eksterne lenker 
 Hjemmeside

Norske musikere
Norske sangere
Norske komponister
Tomatsuppe

Tomatsuppe er en suppe laget av tomater. Den serveres både varm og kald, og er ofte brukt som ingrediens i mer avanserte retter. Det er også vanlig å tilsette makaroni eller hardkokt egg.

Supper
Tomat
Bensoylekgonin

Kokain metaboliseres raskt (t½=1 h) til bensoylekgonin (ca. 50%) og andre metaboliter. Halveringstiden for bensoylekgonin er 8 timer hvilket innebærer at et inntak kan spores noen døgn.

Narkotika
Fridtjof Nansen (andre betydninger)

Fridtjof Nansen kan sikte til:

Den norske polfareren Fridtjof Nansen (1861–1930).
Fregatten KNM «Fridtjof Nansen».
Oppsynsskipet «Fridtjof Nansen» (1930) (1930–1940)
Forskningsskipet FF «Dr. Fridtjof Nansen» (1993) (1993–2016)
Forskningsskipet FF «Dr. Fridtjof Nansen» (2017)

Se også
Forskningsinstituttet Fridtjof Nansens Institutt.
Fridtjof Nansen-klassen, en skipsklassifisering i det norske Sjøforsvaret.
Solvang (rederi)

Solvang () er et rederi med hovedkontor i Stavanger. Selskapet opererer sytten skip, blant annet tankskip for LPG og etylen. Syv av skipene er nybygde fra Meyerverftet i Rostock/Papenburg og Hyundai Heavy Industries (HHI) i Ulsan, Sør-Korea. MT «Clipper Orion» (60 000 m³), den første LPG-tankeren fra HHI, ble levert i 2008. Selskapet ble stiftet i 1936. Det er notert på Oslo børs.

Norske rederier
Etableringer i 1936
Artikler i sjøfart-prosjektet
Ladakh

Ladakh (tibetansk: ལ་དྭགས་ La dwags, hindi: लद्दाख़ [], urdu: لدّاخ ) er et unionsterritorium i India. Det ligger mellom fjellkjeden Kunlun i nord og Himalaya i sør. Området av Ladakh som kontrollert av India er 59 146 km² stort. Inkludert de pakistansk- og kinesiskkontrollerte områdene av det historiske Ladakh er det 117 000 km² stort. I 2001 hadde indisk Ladakh 270 126 innbyggere, hvorav de fleste er av tibetansk og indoeuropeisk herkomst. De viktigste språk er urdu og ladakhi, som er en tibetansk dialekt. Ladakh tilhører den tibetanske kultursfære, og tibetansk buddhisme er ved siden av sjiaislam den største religionen. 

Ladakh er kjent for sin naturskjønnhet i fjellene og for sin tibetansk-buddhistiske kultur. 

Den viktigste byen i Ladakh er Leh, som en gang var hovedstad i det ladakhiske kongedømmet. Dette kongedømmet omfattet det område som nå er kjent som Aksai Chin, som også ble del av Britisk India, men nå er regjert som en del av Folkerepublikken Kina.

Referanser

Eksterne lenker 
 

Stater og territorier etablert i 2019
Jammu og Kashmir
Tibets geografi
Eiby

Eiby (nordsamisk: Eaibu) er ei bygd i Alta kommune i Finnmark. Grunnkretsen heter Eiby/Storelvdalen. Den ligger 10 km sør for Alta sentrum, på vestsida av Eibyelva, rundt 3 kilometer før den munner ut i Altaelva. Grunnkretsen har 369 innbyggere (2012).

Europavei 45 passerer gjennom bygda.

Bygdas navn kommer visstnok fra Iver Eiby, som var den første som bosatte seg i bygda.

Referanser 

Bygder i Alta